**ELŐTERJESZTÉS**

**Szombathely Megyei Jogú Város Közgyűlésének 2017. december 14-i ülésére**

**Javaslat** **Szombathely arculati logójának jogi oltalom alá vételével kapcsolatos döntés meghozatalára**

A Szent Márton Emlékévet követően felmerült az igénye egy új városlogó megtervezésének, amely Szombathely személyiségét és szellemiségét közvetíti. Annak érdekében, hogy városunk egységes arculati logóval jelenjen meg a különböző ajándéktárgyakon, prospektusokon, kiadványokon és egyéb termékeken, a logó jogi oltalom alá vételét javaslom.

A védjegyek és a földrajzi árujelzők oltalmáról szóló 1997. évi XI. törvény 1.§-a értelmében védjegyoltalomban részesülhet minden grafikailag ábrázolható megjelölés, amely alkalmas arra, hogy valamely árut vagy szolgáltatást megkülönböztessen mások áruitól vagy szolgáltatásaitól.

Védjegyoltalomban részesülő megjelölés lehet különösen:

*a)* szó, szóösszetétel, beleértve a személyneveket és a jelmondatokat;

*b)* betű, szám;

*c)* ábra, kép;

*d)* sík- vagy térbeli alakzat, beleértve az áru vagy a csomagolás formáját;

*e)* szín, színösszetétel, fényjel, hologram;

*f)* hang; valamint

*g)* az *a)-f)* pontokban felsorolt egyes megjelölések összetétele.

A törvény kimondja, a védjegy lajstromozására irányuló eljárás a Szellemi Tulajdon Nemzeti Hivatalához benyújtott bejelentéssel indul meg. A védjegybejelentésnek bejelentési kérelmet, megjelölést, árujegyzéket, továbbá – a szükséghez képest – egyéb mellékletet kell tartalmaznia.

A védjegybejelentésben csak egy megjelölésre igényelhető védjegyoltalom. Az árujegyzék azoknak az áruknak, illetve szolgáltatásoknak a felsorolása, amelyekkel kapcsolatban a megjelölésre a védjegyoltalmat igénylik. Az árujegyzékben az árukat, illetve a szolgáltatásokat a gyári vagy kereskedelmi védjegyekkel ellátható termékek és szolgáltatások nemzetközi osztályozására vonatkozó Nizzai Megállapodás szerinti osztályok feltüntetésével, és – lehetőség szerint – az abban szereplő elnevezések használatával kell felsorolni.

A védjegybejelentésben nem változtatható meg

*a)* a megjelölés,

*b)* az árujegyzék úgy, hogy bővebb legyen annál, mint ami a bejelentés napján benyújtott bejelentésben szerepelt.

A bejelentő a *b)* pontban megszabott keretek között a védjegy lajstromozása kérdésében hozott döntés meghozatalának napjáig módosíthatja az árujegyzéket.

Mindezek alapján az alábbi javaslattal élek:

A Szellemi Tulajdon Nemzeti Hivatala felé a védjegy-bejelentési eljárást nemzeti úton javaslom lefolytatni. Mivel a védjegybejelentésben csak egy megjelölésre igényelhető védjegyoltalom, az alábbi logót javaslom levédetni.



A logóban alkalmazott betűtípus neve: Pnenumbrawebpro

A logóban alkalmazott színkódok: c:37 m:0 y:100 k:0

c:100 m:72 y:00 k:67

c:80 m:67 y:0 k:30

c:50 m:0 y:0 k:0

c:0m:60 y:100 k:0

c:0 m:100 y:62 k:20

A védjegyoltalmi eljárást javaslom a Nizzai Megállapodásban felsorolt, az áruk és szolgáltatások következő osztályaira kiterjeszteni, azt figyelembe véve, hogy a jogszabályok szerint utólag nem lehet bővíteni az áruk és szolgáltatások osztályait:

9. Osztály Tudományos célra szolgáló, tengerészeti, földmérő, fényképészeti, mozgóképi, optikai, súlymérő, egyéb mérő-, jelző-, ellenőrző (felügyeleti), életmentő és oktatóberendezések és felszerelések; elektromos energia vezetésére, kapcsolására, átalakítására, tárolására, szabályozására vagy ellenőrzésére szolgáló készülékek és berendezések; hangok vagy képek rögzítésére, továbbítására, másolására szolgáló készülékek; mágneses adathordozók, hanglemezek; CD-k (kompakt lemezek), DVD-k és egyéb, digitális rögzítésű média; szerkezetek érmebedobással működő készülékekhez; regiszteres pénztárgépek, számológépek, adatfeldolgozó berendezések, számítógépek; számítógépes szoftverek; tűzoltó készülékek.

16. osztály Papír és karton; nyomdaipari termékek; könyvkötészeti anyagok; fényképek; papíráruk és irodaszerek, bútorok kivételével; papíripari vagy háztartási ragasztóanyagok; anyagok művészek számára és rajzeszközök; ecsetek; tanítási és oktatási anyagok; műanyag lapok, fóliák és tasakok csomagoláshoz; nyomdabetűk, klisék.

18. Osztály Bőr és bőrutánzatok; állatbőrök és irhák; bőröndök és bevásárlótáskák; esernyők és napernyők; sétapálcák; ostorok, hámok és lószerszámok; nyakörvek, pórázok és ruházat állatok számára.

20. Osztály Bútorok, tükrök, keretek; nem fém tartályok, tárolók tároláshoz vagy szállításhoz; megmunkálatlan vagy félig megmunkált csont, szaru, halcsont vagy gyöngyház; kagylóhéj; tajték; sárga borostyán.

21. Osztály Eszközök, edények és tárolóedények háztartási vagy konyhai célokra; fésűk és szivacsok; kefék (az ecsetek kivételével); kefegyártáshoz használt anyagok; takarítóeszközök; megmunkálatlan vagy félig megmunkált üveg, kivéve az építéshez használt üvegeket; üveg-, porcelán- és fajanszáruk.

24. Osztály Textíliák és pótanyagaik; háztartási vászonnemű; függönyök textilből vagy műanyagból.

25. Osztály Ruházati cikkek, cipők, kalapáruk.

35. Osztály Reklámozás; kereskedelmi ügyletek; kereskedelmi adminisztráció; irodai munkák.

41. Osztály Nevelés; szakmai képzés; szórakoztatás; sport- és kulturális tevékenységek.

A fentiekben idézett törvény 50.§ (4) bekezdése azt is kimondja, hogy a védjegybejelentésért külön jogszabályban meghatározott bejelentési díjat kell fizetni; a díjat a bejelentés napját követő két hónapon belül kell leróni. A Magyar Szabadalmi Hivatal előtti iparjogvédelmi eljárások igazgatási szolgáltatási díjairól szóló 19/2005. (IV. 12.) GKM rendelet 11. § (1) bekezdése értelmében a bejelentési díj összege három áruosztály esetén 74.800,- Ft, háromnál több áruosztály esetén a negyedik és minden további osztály után, osztályonként 32.000,- Ft, mindösszesen 266.800,- Ft, amely összeg az Önkormányzat 2017. évi költségvetésében biztosított.

A törvény 11.§-a alapján a védjegyoltalom a bejelentés napjától számított tíz évig tart, majd további tíz-tíz éves időtartamra megújítható.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. december „ ”**

 **/: Dr. Puskás Tivadar :/**

**Határozati javaslat**

**……../2017. (XII. 14.) Kgy. sz. határozat**

1. Szombathely Megyei Jogú Város Közgyűlése a város arculati logójának jogi oltalom alá vételével kapcsolatos előterjesztést megtárgyalta, és elhatározza, hogy a védjegyek és a földrajzi árujelzők oltalmáról szóló 1997. évi XI. törvényben foglaltak szerint védjegyoltalom iránti kérelmet nyújt be a Szellemi Tulajdon Nemzeti Hivatalához és a védjegy-bejelentési eljárást nemzeti úton folytatja le az alábbiak szerint:
* a védjegyoltalom jogosultja: Szombathely Megyei Jogú Város Önkormányzata 9700 Szombathely, Kossuth Lajos utca 1-3.
* a védjegy megjelölése:



A logóban alkalmazott betűtípus neve: Pnenumbrawebpro

A logóban alkalmazott színkódok: c:37 m:0 y:100 k:0

c:100 m:72 y:00 k:67

c:80 m:67 y:0 k:30

c:50 m:0 y:0 k:0

c:0m:60 y:100 k:0

c:0 m:100 y:62 k:20

* árujegyzék:

9. Osztály Tudományos célra szolgáló, tengerészeti, földmérő, fényképészeti, mozgóképi, optikai, súlymérő, egyéb mérő-, jelző-, ellenőrző (felügyeleti), életmentő és oktatóberendezések és felszerelések; elektromos energia vezetésére, kapcsolására, átalakítására, tárolására, szabályozására vagy ellenőrzésére szolgáló készülékek és berendezések; hangok vagy képek rögzítésére, továbbítására, másolására szolgáló készülékek; mágneses adathordozók, hanglemezek; CD-k (kompakt lemezek), DVD-k és egyéb, digitális rögzítésű média; szerkezetek érmebedobással működő készülékekhez; regiszteres pénztárgépek, számológépek, adatfeldolgozó berendezések, számítógépek; számítógépes szoftverek; tűzoltó készülékek.

16. osztály Papír és karton; nyomdaipari termékek; könyvkötészeti anyagok; fényképek; papíráruk és irodaszerek, bútorok kivételével; papíripari vagy háztartási ragasztóanyagok; anyagok művészek számára és rajzeszközök; ecsetek; tanítási és oktatási anyagok; műanyag lapok, fóliák és tasakok csomagoláshoz; nyomdabetűk, klisék.

18. Osztály Bőr és bőrutánzatok; állatbőrök és irhák; bőröndök és bevásárlótáskák; esernyők és napernyők; sétapálcák; ostorok, hámok és lószerszámok; nyakörvek, pórázok és ruházat állatok számára.

20. Osztály Bútorok, tükrök, keretek; nem fém tartályok, tárolók tároláshoz vagy szállításhoz; megmunkálatlan vagy félig megmunkált csont, szaru, halcsont vagy gyöngyház; kagylóhéj; tajték; sárga borostyán.

21. Osztály Eszközök, edények és tárolóedények háztartási vagy konyhai célokra; fésűk és szivacsok; kefék (az ecsetek kivételével); kefegyártáshoz használt anyagok; takarítóeszközök; megmunkálatlan vagy félig megmunkált üveg, kivéve az építéshez használt üvegeket; üveg-, porcelán- és fajanszáruk.

24. Osztály Textíliák és pótanyagaik; háztartási vászonnemű; függönyök textilből vagy műanyagból.

25. Osztály Ruházati cikkek, cipők, kalapáruk.

35. Osztály Reklámozás; kereskedelmi ügyletek; kereskedelmi adminisztráció; irodai munkák.

41. Osztály Nevelés; szakmai képzés; szórakoztatás; sport- és kulturális tevékenységek.

1. A Közgyűlés felkéri a polgármestert, hogy a védjegyoltalom iránti kérelmet nyújtsa be a Szellemi Tulajdon Nemzeti Hivatalához, illetve a védjegy bejelentési díjak megfizetéséről gondoskodjon.
2. A Közgyűlés felkéri a polgármestert, hogy tájékoztassa az önkormányzati intézmények és cégek vezetőit az új arculati logó előterjesztésben megjelölt arculati hordozókon történő használatára.

**Felelős:** Dr. Puskás Tivadar polgármester

 (a végrehajtás előkészítéséért:

Dr. Telek Miklós, a Polgármesteri Kabinet osztályvezetője

Stéger Gábor, a Közgazdasági és Adó Osztály vezetője)

**Határidő:** azonnal